|  |  |
| --- | --- |
|  | |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 27.martā** | **Nr. GND/2025/209** |
|  | **(protokols Nr. 8; 47.p.)** |

**Par zemes vienības ar kadastra apzīmējumu 5001 009 0235 daļas Miera ielā 12 apbūves tiesības līguma izbeigšanu**

Izskatīts **Dzīvnieku aizsardzības biedrības “Ķepaiņu draugu klubs”**, reģistrācijas numurs 40008201260, juridiskā adrese: Liepu iela 8, Gulbene, Gulbenes nov., LV-4401, 2025.gada 12.marta iesniegums (Gulbenes novada pašvaldībā saņemts 2025.gada 12.martā un reģistrēts ar Nr. GND/4.18/25/950-D), kurā lūgts, pusēm vienojoties, izbeigt 2018.gada 26.aprīļa līgumu Nr. GND/9.17/18/398 par apbūves tiesības piešķiršanu uz zemes vienības, kadastra apzīmējums 5001 009 0235, Miera ielā 12, Gulbenē, Gulbenes novadā, daļu 2000 m2 platībā, sakarā ar Gulbenes novada dzīvnieku kapsētas apsaimniekošanas termiņa izbeigšanu.

Gulbenes novada pašvaldības dome, pamatojoties uz Gulbenes novada pašvaldības domes 2018.gada 2.februāra lēmumu “Par apbūves tiesību piešķiršanu uz zemes gabala Miera iela 12, Gulbene, kadastra numurs 5001 009 0235, daļu” (protokols Nr.2, 5.§) 2018.gada 26.aprīlī noslēdza ar Dzīvnieku aizsardzības biedrību “Ķepaiņu draugu klubs” līgumu Nr. GND/9.17/18/398 par apbūves tiesības piešķiršanu uz zemes vienības, kadastra apzīmējums 5001 009 0235, Miera ielā 12, Gulbenē, Gulbenes novadā, daļu 2000 m2 platībā (turpmāk – Līgums). Līguma termiņš – 2028.gada 31.janvāris.

Uz apbūves tiesībai noteikto zemes vienības daļu ar kadastra apzīmējumu 500100902358001 nostiprināta apbūves tiesība Dzīvnieku aizsardzības biedrībai “Ķepaiņu draugu klubs” Vidzemes rajona tiesas Gulbenes pilsētas zemesgrāmatas nodalījumā Nr. 100000104689 AT001, pamatojoties uz tiesneses Aijas Grāves 2018.gada 20.augusta lēmumu, žurnāls Nr. 300004670685.

Pašvaldību likuma 10. panta pirmās daļas 21. punkts noteic, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos. Pašvaldību likuma 73. panta ceturtā daļa nosaka, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.

Civillikuma 1403.pants nosaka, ka tiesisks darījums ir atļautā kārtā izdarīta darbība tiesisku attiecību nodibināšanai, pārgrozīšanai vai izbeigšanai.

Saskaņā ar Līguma 7.2.3.apakšpunktu pirms zemesgrāmatās reģistrētā apbūves tiesības termiņa notecējuma apbūves tiesības izbeidzas ar savstarpēju vienošanos.

Ņemot vērā minēto, pamatojoties uz Pašvaldību likuma 10. panta pirmās daļas 21. punktu, 73.panta ceturto daļu, Civillikuma 1403.pantu, 2018.gada 26.aprīlī noslēgtā līguma Nr. GND/9.17/18/398 7.2.3.apakšpunktu, un ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. IZBEIGT ar Dzīvnieku aizsardzības biedrību “Ķepaiņu draugu klubs”, reģistrācijas numurs 40008201260, juridiskā adrese: Liepu iela 8, Gulbene, Gulbenes nov., LV-4401, 2018.gada 26.aprīlī noslēgto līgumu Nr. GND/9.17/18/398 par apbūves tiesības piešķiršanu uz zemes vienības, kadastra apzīmējums 5001 009 0235, Miera ielā 12, Gulbenē, Gulbenes novadā, daļu 2000 m2 platībā, ar 2025.gada 31.martu.
2. UZDOT Gulbenes novada pašvaldības izpilddirektorei noslēgt vienošanos par 2018. gada 26.aprīlī noslēgtā līguma Nr. GND/9.17/18/398 izbeigšanu (pielikums).
3. Lēmumu nosūtīt Dzīvnieku aizsardzības biedrībai “Ķepaiņu draugu klubs”, reģistrācijas numurs 40008201260 uz pasta adresi: Liepu iela 8, Gulbene, Gulbenes nov., LV-4401.

Gulbenes novada pašvaldības domes priekšsēdētājs A.Caunītis

Pielikums

Gulbenes novada pašvaldības domes 2025. gada 27.marta

lēmumam Nr. GND/2025/209

**VIENOŠANĀS Nr.\_\_\_\_\_\_\_\_**

**par 2018. gada 26.aprīļa līguma Nr. GND/9.17/18/398** **izbeigšanu**

Gulbenē 2025. gada \_\_\_. martā

**Gulbenes novada pašvaldība**, reģistrācijas Nr. 90009116327, juridiskā adrese: Ābeļu iela 2, Gulbene, Gulbenes novads, LV-4401 (turpmāk – Īpašnieks), kuras vārdā saskaņā ar Gulbenes novada pašvaldības domes 2023. gada 21. decembra saistošo noteikumu Nr. 24 “Gulbenes novada pašvaldības nolikums” 25.16. apakšpunktu rīkojas tās izpilddirektore Antra Sprudzāne, no vienas puses, un

**Dzīvnieku aizsardzības biedrība “Ķepaiņu draugu klubs”**, reģistrācijas numurs 40008201260, juridiskā adrese: Liepu iela 8, Gulbene, Gulbenes nov., LV-4401 (turpmāk – Apbūves tiesīgais), tās valdes locekles Iras Žeigures personā, kura rīkojas saskaņā ar statūtiem, no otras puses (katrs atsevišķi turpmāk – Puse, abi kopā turpmāk – Puses),

pamatojoties uz 2018. gada 26.aprīlī noslēgtā līguma Nr. GND/9.17/18/398 par apbūves tiesības piešķiršanu 7.2.3.apakšpunktu, Gulbenes novada pašvaldības domes 2025. gada 27.marta sēdes lēmumu Nr. GND/2025/\_\_  “Par zemes vienības ar kadastra apzīmējumu 5001 009 0235 daļas Miera ielā 12 apbūves tiesības līguma izbeigšanu” (protokols Nr. \_\_; \_\_ .p.), izsakot savu brīvu gribu, bez viltus, maldības un spaidiem, noslēdz šāda satura vienošanos (turpmāk – Vienošanās):

1. Īpašnieks un Apbūves tiesīgais vienojas ar 2025. gada 31.martu izbeigt 2018. gada 26.aprīlī Pušu starpā noslēgto līgumu Nr. GND/9.17/18/398 par apbūves tiesības piešķiršanu uz zemes vienības, kadastra apzīmējums 5001 009 0235, Miera ielā 12, Gulbenē, Gulbenes novadā, daļu 2000 m2 platībā (turpmāk – Līgums).
2. Vienošanās stājas spēkā tās abpusējas parakstīšanas dienā un ir Līguma neatņemama sastāvdaļa.
3. Vienošanās sastādīta uz 1 (vienas) lapas, 2 (divos) eksemplāros ar vienādu juridisku spēku, katrai pusei pa vienam eksemplāram.
4. Pušu rekvizīti un paraksti:

|  |  |
| --- | --- |
| **ĪPAŠNIEKS** | **APBŪVES TIESĪGAIS** |
| **Gulbenes novada pašvaldība** | **Dzīvnieku aizsardzības** |
| Reģistrācijas Nr. 90009116327 | **biedrība “Ķepaiņu draugu klubs”** |
| Juridiskā adrese: Ābeļu iela 2, | Reģistrācijas Nr. 40008201260 |
| Gulbene, Gulbenes novads, LV-4401 | Juridiskā adrese: Liepu iela 8, Gulbene, |
| AS “SEB banka” | Gulbene, Gulbenes novads, LV-4401 |
| Kods UNLALV2X | AS “Svedbank” |
| Konta Nr. LV03UNLA0050014339919 | Kods HABALV22 |
|  | Konta Nr. LV38HABA0551035509481 |

pašvaldības izpilddirektore valdes locekle

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A. Sprudzāne I. Žeigure